སོ།
།སྡིག་སྒྲིབ་ཉེས་ལྟུང་གི་ཚོགས་ཐམས་ཅད་བྱང་
ཞིང་དག་པར་མཛད་དུ་གསོལ། ཞེས་གསོལ་བ་བཏབ་བོ། །
དེ་ནས་ཚོགས་བསག་པའི་རྣལ་འབྱོར་ནི། རྡོ་རྗེ་སེམས་དཔའ་ཡབ་ཡུམ་ཞུ་ནས་ཐིམ་
པས་རང་སྐད་ཅིག་གིས་གཤིན་རྗེའི་གཤེད་གདོང་དྲུག་ལྷན་ཅིག་སྐྱེས་པར་གསལ་བའི་སྙིང་
ཁར་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་སྔོན་པོ་རྩེ་ལྔ་པ་ལྟེ་བ་ལ་ཧཱྃ་གིས་
འོད་ཟེར་ཕྱིར་འཕྲོས་པས་རང་བཞིན་གྱི་གནས་ནས་དཀྱིལ་འཁོར་གྱི་གཙོ་བོ་ལ་བླ་མ་མི་
མཚན་པ། ཧཱུཾ་ལས་འོད་ཟེར་ནང་དུ་འཕྲོས། རང་གི་སྡིག་སྒྲིབ་སྦྱངས་ཤིང་ཞེ་སྡང་རྡོ་རྗེར་གྱུར།
བསྐྱོད་པའི་རྣམ་པས་དབུ་བརྒྱན་པ་སྤྱན་དྲངས་ཏེ་མཎྜལ་ལ་བཞུགས་པར་མོས་ལ། ཐལ་མོ་
པད་མ་ཁ་འབུས་པ་ལྟ་བུ་སྙིང་ཁར་སྦྱར་ནས་མགོ་བོས་བཏུད་དེ་ཕྱག་འཚལ་བར་མོས་ལ།
གང་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང༌། །བླ་མ་རིན་ཆེན་ལྟ་བུའི་སྐུ། །
རྡོ་རྗེ་ཅན་ཞབས་པད་ལ་འདུད། །ཅེས་པས་ཕྱག་འཚལ་ནས། སེམས་ཅན་ཐམས་ཅད་མཆོད་
དཀོན་མཆོག་གསུམ་ལ་
པའི་ལྷ་མོ་ཙར་ཙི་ཀ་ལ་སོགས་པའི་ངོ་བོར་གྱུར་ཏེ་མཆོད་ནས།
བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེ་ཡི་རང༌། །
ཆོས་ཀྱི་འཁོར་ལོ་བསྐོར་དུ་གསོལ། །མྱ་ངན་མི་འདའ་གསོལ་བ་འདེབས། །དགེ་བ་བྱང་ཆུབ་
ཆེན་པོར་བསྔོ། །ཞེས་པས་ཡན་ལག་བདུན་པ་བྱས་ནས། སྲས་བཅས་སངས་རྒྱས་ཐམས་
ཅད་དང༌། །དཔའ་བོ་རྣལ་འབྱོར་མ་རྣམས་ཀུན། །ཐམས་ཅད་བདག་ལ་དགོངས་སུ་གསོལ། །
བདག་མིང་འདི་ཞེས་བགྱི་བ་ཡིས། །དུས་འདི་ནས་ནི་བཟུང་ནས་སུ། །ཇི་སྲིད་བྱང་ཆུབ་སྙིང་
པོའི་བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་
-391-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱི་བསླབ་པ་དང༌། །
དགེ་བའི་ཆོས་ནི་སྡད་པ་དང༌། །སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་
པོར་བཟུང་བར་བགྱི། །སངས་རྒྱས་ཆོས་དང་དགེ་བདུན་ཏེ། །བླ་ན་མེད་པའི་དཀོན་མཆོག་
གསུམ། །སངས་རྒྱས་རྣལ་འབྱོར་ལས་སྐྱེས་པའི། །སྡོམ་པའང་དེང་ནས་བཟུང་བར་བགྱི། །རྡོ་
རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུ་ཕྱག་རྒྱ་ཡང༌། །ཡང་དག་ཉིད་དུ་བཟུང་བར་
བགྱི། །སློབ་དཔོན་དག་ཀྱང་བཟུང་བར་བགྱི། །རིན་ཆེན་རིགས་མཆོག་ཆེན་པོ་ཡི། །དམ་
ཚིག་ཡིད་དུ་འོང་བ་ལ། །ཉིན་རེ་བཞིན་ནི་དུས་དྲུག་ཏུ། །སྦྱིན་པ་རྣམ་བཞི་རྟག་ཏུ་སྦྱིན། །བྱང་
ཆུབ་ཆེན་པོ་ལས་བྱུང་བའི། །པད་མའི་རིགས་ཆེན་དག་པ་ལ། །ཕྱི་ནང་གསང་བ་ཐེག་པ་
གསུམ། །དམ་པའི་ཆོས་ནི་མ་ལུས་བཟུང༌། །ལས་ཀྱི་རིགས་མཆོག་ཆེན་པོ་ལ། །སྡོམ་པ་
ཐམས་ཅད་ལྡན་པར་ནི། །ཡང་དག་ཉིད་དུ་བཟུང་བར་བགྱི། །མཆོད་པའི་ལས་ཀྱང་ཅི་ནུས་
བགྱི། །བྱང་ཆུབ་སེམས་ནི་བླ་མེད་མཆོག། དམ་པ་བདག་གིས་བསྐྱེད་བགྱིས་ནས། །སེམས་
ཅན་ཀུན་གྱི་དོན་གྱི་ཕྱིར། །བདག་གི་སྡོམ་པ་མ་ལུས་བཟུང༌། །མ་གྲོལ་བ་རྣམས་བདག་གིས་
དགྲོལ། །མ་བསྒྲལ་པ་རྣམས་བདག་གིས་བསྒྲལ། །དབུགས་མ་ཕྱིན་པ་དབུགས་དབྱུང་ཞིང༌། །
སེམས་ཅན་མྱ་ངན་འདས་ལ་དགོད། །ཅེས་པ་ལན་གསུམ་གྱིས་སྡོམ་པ་བཟུང་སྟེ། བཛྲ་
མུ༔ཞེས་པས་ཚོགས་ཞིང་བསྡུས་ནས། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་
ལྡན་པར་གྱུར་ཅིག། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག། སྡུག་བསྔལ་
མེད་པའི་བདེ་བ་དང་མི་འབྲལ་བར་གྱུར་ཅིག། ཆགས་སྡང་ཉེ་རིང་མེད་པའི་བཏང་སྙོམས་ལ་
གནས་པར་གྱུར་ཅིག། ཅེས་པས་ཚད་མེད་པ་བཞི་སྒོམ་སྟེ། སྣ་ཚོགས་སྟོང་པར་རྣམ་པར་
བསམ། །རྒྱུ་ཡིས་ཀྱང་ནི་མཚན་མ་མེད། །རྣམ་པར་རྟོག་དང་བྲལ་ཉིད་ཕྱིར། །སྨོན་པ་རྣམ་
པར་སྤངས་པའོ། །ཞེས་བརྗོད་ཅིང༌། རང་གི་སྙིང་ཁའི་ཧཱུཾ་ལས་འོད་འཕྲོས་པས་སྣོད་བཅུད་
-392-

སྔགས་ལ་འཇུག་པའི་སྒོ་ལས། གདོང་དྲུག་གི་ཆོས་སྐོར། ༥༧༽
ཐམས་ཅད་དཀྱིལ་འཁོར་གྱི་རང་བཞིན་འོད་ཀྱི་རྣམ་པ་ཅན་དུ་བསྡུས་ཏེ་བདག་ཉིད་ལ་ཐིམ།
བདག་ཉིད་པད་ཉི་ལ་ཐིམ། དེ་ཨུ་ལ་ཐིམ། དེ་ཧ་ལ་ཐིམ། དེ་ཟླ་ཚེས་ལ་ཐིམ། དེ་ན་དཱ་ལ་ཐིམ།
དེ་ཤིན་ཏུ་ཕྲ་བར་སོང་ནས་ནམ་མཁའ་ལ་ཐིམ་པར་འགྱུར། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་
ཨཱད་མ་ཀོ་ཧཾ། དེ་ནས་སྟོང་པའི་ངང་ལས་སྨོན་ལམ་གྱི་དབང་གིས་ན་དྭ་ལས་ལངས་ཏེ། ལཱྀ་མཱཾ་
ཏཱཾ་ཏཱཾ་ལས་བྱུང་བའི་ཡུམ་བཞི་ཡབ་དང་སྙོམས་པར་འཇུག་པ་མས་རིམ་གྱིས་ཞུ་བ་ལས། དང་
པོར་ཡཾ་ལས་རླུང་གི་དཀྱིལ་འཁོར་སྔོ་སྐྱ་གཞུའི་དབྱིབས་ཅན་བ་དན་གྱིས་མཚན་པ། དེའི་སྟེང་
དུ་རཾ་ལས་མེའི་དཀྱིལ་འཁོར་དམར་པོ་གྲུ་གསུམ་པ་འོད་ཟེར་གྱིས་མཚན་པ། དེའི་སྟེང་དུ་བཾ་
ལས་ཆུའི་དཀྱིལ་འཁོར་དཀར་པོ་ཟླུམ་པོ་བུམ་པས་མཚན་པ། དེའི་སྟེང་དུ་ལཾ་ལས་སའི་
དཀྱིལ་འཁོར་ལྗང་སེར་གྲུ་བཞི་པ་རྡོ་རྗེས་མཚན་པ། དེའི་སྟེང་དུ་པཾ་ལས་པད་མ། རཾ་ལས་ཉི་
མའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་རྗེ། དེ་ལས་འོད་འཕྲོས། འོག་ཐམས་ཅད་རྡོ་
རྗེའི་ས་གཞི། སྟེང་ཐམས་ཅད་རྡོ་རྗེའི་གུར་དང་བླ་རེ། ཁོར་ཡུག་ཐམས་ཅད་རྡོ་རྗེའི་ར་བ་དང་དྲ་
བ། མེ་རིས་འབར་བས་ཁྱབ་པར་གྱུར། དེའི་སྟེང་དུ་ཧཱུཾ་ལས་བྱུང་བའི་འཁོར་ལོ་རྩིབས་བཅུ་
གཉིས་པ། གུར་ཐབས་སུ་གནས་པ་ཤིན་ཏུ་མགྱོགས་པར་འཁོར་བ། དེའི་ནང་སཾ་དང་རྡོ་རྗེ་
ལས་བྱུང་བའི་ཀུན་བཟང་ཡབ་ཡུམ་དེ་གཉིས་སྙོམས་འཇུག་བྱས་པ་འོད་དུ་ཞུ་བ་ལས་བྱུང་
བའི་ཆོས་ཀྱི་འབྱུང་གནས་གྲུ་གསུམ་ཕྱི་དཀར་ལ་ནང་དམར་བ། རྩེ་མོ་ཕྲ་བ་ཐུར་དུ་ཟུག་པ།
གདེངས་ཀ་ཆེ་བ་གྱེན་དུ་བསྟན་པ་ཤིན་ཏུ་ཡངས་པ། དེའི་ནང་དུ་བྷྱ་དང་འཁོར་ལོ་ལས་སྐྱེས་
པའི་རྣམ་སྣང་ཡབ་ཡུམ་དེ་གཉིས་སྙོམས་འཇུག་བྱས་པ་འོད་དུ་ཞུ་བ་ལས་བྱུང་བའི་གཞལ་
ཡས་ཁང་པ། གྲུ་བཞི་སྒོ་བཞི་པ། རྟ་བབས་བཞི་དང་ལྡན་པ། མཚན་ཉིད་ཐམས་ཅད་ཡོངས་
སུ་རྫོགས་པ། དེའི་ནང་དུ་སྣ་ཚོགས་འཁོར་ལོ་རྩིབས་བརྒྱད་པ་གཞལ་ཡས་ཁང་གི་ཕྱེད་ཀྱི་
ཚད་དུ་ཁྱབ་པ། དེའི་ལྟེ་བར་ཉི་མ་དང༌། ཤར་དང༌། ཤར་ལྷོའི་རྩིབས་ཟླ་བ་དང༌། ལྷོ་དང༌། ལྷོ་
-393-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནུབ་ཀྱི་རྩིབས་ལ་རིན་ཆེན་དང༌། ནུབ་དང༌། ནུབ་བྱང་གི་རྩིབས་ལ་པད་མ་དང༌། བྱང་དང༌།
བྱང་ཤར་གྱི་རྩིབས་ལ་སྣ་ཚོགས་རྡོ་རྗེའི་གདན་དང་། གཞན་ལྷ་མོ་རྣམས་ལ་ཟླ་བ་དང༌། སྒོ་
པ་བཞི་ལ་ཉི་མའི་གདན་གྲུབ་པར་གྱུར།
ཡང་ན་རྣམ་སྣང་གི་རིགས་ཅན་རྣམས་ལ་ཟླ་བའི་
གདན་དང་། རིན་འབྱུང་གི་རིགས་ཅན་རྣམས་ལ་རིན་པོ་ཆེའི་གདན་ལ་སོགས་པར་བལྟ་བར་
བྱའོ། །དེ་ནས་དབུས་ཀྱི་གདན་གྱི་སྟེང་དུ་མཚན་སོ་གཉིས་ཀྱི་ངོ་བོ་ཨཱ་ལི་ཕྲག་གཉིས་ཞུ་བ་
ལས་བྱུང་བའི་ཟླ་བའི་དཀྱིལ་འཁོར་མེ་ལོང་ལྟ་བུའི་ཡེ་ཤེས་དེའི་སྟེང་དུ་ཀཱ་ལི་སོ་བཞི་དང༌།
ཡ་མ་ར་ལ་ཝ་ཌ་ཕྲག་གཉིས་ཞུ་བ་ལས་བྱུང་བའི་ཉི་མའི་དཀྱིལ་འཁོར་མཉམ་པ་ཉིད་ཀྱི་ཡེ་
ཤེས། དེ་གཉིས་ཀྱི་དབུས་སུ་ཧཱུཾ་ལས་རྡོ་རྗེ་ཐོ་བ་དང༌། ཨོཾ་ལས་གྲི་གུག་རབ་ཏུ་འབར་བ་སོ་
སོར་རྟོགས་པའི་ཡེ་ཤེས། དེ་གཉིས་ཟླ་བ་དང་། ཉི་མ་ལ་ཐིམ་ཞིང་གཅིག་ཏུ་འདྲེས་པར་གྱུར་
པ་བྱ་བ་གྲུབ་པའི་ཡེ་ཤེས། དེ་ཡོངས་སུ་གྱུར་པ་ལས་རྒྱུ་རྡོ་རྗེ་འཆང་སྐུ་མདོག་དཀར་པོ། རྡོ་
རྗེ་དང་དྲིལ་བུ་འཛིན་པས་ཡུམ་ལ་འཁྱུད་པ། ཡུམ་བཻ་ཏ་ལི་སྐུ་མདོག་ནག་མོ་གྲི་གུག་དང༌།
ཐོད་པ་འཛིན་པས་ཡབ་ལ་འཁྱུད་པ། གཉིས་ཀའང་སྙོམས་པར་འཇུག་པའི་བདེ་བ་ཆེན་པོས་
གང་བ། ཆོས་ཀྱི་དབྱིངས་ཀྱི་ཡེ་ཤེས་ཏེ། རྣལ་འབྱོར་རོ། །
དེ་ནས་ཞུ་བ་དང༌། གླུས་བསྐུལ་བ་གཤིན་རྗེའི་གཤེད་ཅི་དང་མཐུན་པར་བྱས་ནས། ཁུ་
བ་དེ་ཉིད་ཧཱུཾ་ཨཾ་སྔོན་པོ་འབར་ཞིང༌། འཇིགས་སུ་རུང་བ། དེ་ལས་འོད་འཕྲོས་སེམས་ཅན་
ཐམས་ཅད་གཤིན་རྗེའི་གཤེད་ཀྱི་གོ་འཕང་ལ་བཀོད། ཚུར་འདུས་ཡོངས་སུ་གྱུར་པ་ལས།
བཅོམ་ལྡན་འདས་གཤིན་རྗེའི་གཤེད་ནག་པོ་ཨིནྡྲ་ནཱི་ལའི་མདོག་ཅན་ཆར་སྤྲིན་ནག་པོ་ལྟར་
ངམ་ཟ་བ། རྩ་ཞལ་སྔོན་པོ། གཡས་གཉིས་དཀར་པོ་དང་སེར་པོ། གཡོན་གཉིས་དམར་པོ་
དང་ལྗང་ཁུ། སྟེང་ཞལ་ནག་པོ་རབ་ཏུ་འཇིགས་པ། ཐམས་ཅད་ཀྱང་དབུ་སྐྲ་དང༌། སྨིན་མ་དང༌།
སྨ་ར་དམར་སེར་གྱེན་ལ་འབར་བ། སྤྱན་གསུམ་བསྐལ་པའི་ཉི་མ་ཤར་བ་ལྟ་བུ། ཤངས་ཀྱི་
-394-

སྔགས་ལ་འཇུག་པའི་སྒོ་ལས། གདོང་དྲུག་གི་ཆོས་སྐོར། ༥༧༽
ཁོངས་ནས་དྲག་པོའི་རླུང་ལྡང་བ། རྐན་སྒྲ་བརྡབས་པས་ཐམས་ཅད་འདར་བ། ཁམས་གསུམ་
ཟ་བའི་ཞལ་གདངས་ཤིང་མཆེ་བ་གཙིགས་པ། ཧ་ཧ་ཞེས་དྲག་ཏུ་བཞད་ཅིང་ལྗགས་མངོན་
པར་འདྲིལ་བ། ཧཱུྃ་གི་སྒྲས་ལྐོག་མའི་ཕྱོགས་ཐམས་ཅད་རབ་ཏུ་གང་བ། བྲང་ཞེང་དང༌། གསུས་
ཁྱིམ་དང༌། བརླ་ཤ་གཉིས་ཤིན་ཏུ་རྒྱས་པ། ཡན་ལག་དང་ཉིང་ལག་རགས་ཤིང་གཏུམ་པ།
དུས་མཐའི་མེ་ལྟར་དྲག་པོའི་སྲིན་པོ་རབ་ཏུ་ཁྲོས་པ། མི་མགོ་སྐམ་པོ་ལྔས་དབུ་བརྒྱན་ཅིང༌།
རློན་པ་ཁྲག་འཛག་པ་ལྔ་བཅུའི་དོ་ཤལ་འཕྱང་བ། ཀླུ་ཆེན་པོ་བརྒྱད་ཀྱིས་ལེགས་པར་བརྒྱན་
པ། སྟག་གི་པགས་པའི་ཤམ་ཐབས་འཕྱང་བ། སེང་གེའི་པགས་པའི་སེ་རལ་ཁ་བྱས་པ། ཕྱག་
གཡས་གསུམ་ན་ཐོ་བ། རལ་གྲི། རྡོ་རྗེ་འཛིན་པ། གཡོན་པ་གསུམ་ན་ཞགས་པ་གཏུན་ཤིང་
དྲིལ་བུ་བསྣམས་པ། རྩ་ཕྱག་མཐའ་མ་གཉིས་ཀྱིས་ཡུམ་གྱི་སྟོད་ནས་འཁྱུད་པ། ཞབས་དང་
པོ་གཉིས་རྡོ་རྗེ་སྐྱིལ་ཀྲུང་མཛད་པས་ཡུམ་ལ་འཁྱུད་པ། བར་པ་གཉིས་གཡས་བསྐུམ་གཡོན་
བརྐྱང་གིས་མ་ཧེ་སྔོ་ནག་གི་སྟེང་ན་གཤིན་རྗེ་ཕོ་མོ་མཚན་མ་དང་ཁ་སྦྱར་བ་ཡོད་པའི་ཕོ་མོའི་
མགོ་དང་མཚང་སྟེང་ནས་མནན་ཅིང༌། ཕྱི་མ་གཉིས་གར་སྟབས་སུ་གནས་པའི་གཡོན་པའི་
མཐིལ་གྱིས་མོའི་སྙིང་ཁའི་ཐད་ནས་བརྫིས་པ། ཡུམ་བཻ་ཏ་ལི་སྐུ་མདོག་ནག་མོ་ཞལ་གཅིག
ཕྱག་གཉིས་མ། གཅེར་བུ་དབུ་སྐྲ་གྲོལ་མ། ཕྱག་རྒྱ་ལྔས་བརྒྱན་ཅིང༌། མི་མགོ་སྐམ་པོ་ལྔ་
བཅུའི་དོ་ཤལ་འཕྱང་བ། གྲི་གུག་དང་ཐོད་པ་འཛིན་པས་ཡབ་ལ་འཁྱུད་པ། གཉིས་ཀའང་ཡེ་
ཤེས་ཀྱི་མེ་འབར་བའི་དབུས་ན་བཞུགས་པར་གྱུར་ཏེ། རྗེས་སུ་རྣལ་འབྱོར་རོ།། །།
དེ་ནས་རང་གི་ལྕེ་ལ་ཧཱུཾ་ལས་བྱུང་བའི་རྡོ་རྗེ་གནོད་མཛེས་ནག་པོ་ལག་པ་གཡས་
གཡོན་དུ་ཉི་ཟླའི་ཧཱུྃ་ཨཱཿ༔དེ་དག་ཞུ་བ་ལས་བྱུང་བའི་རྡོ་རྗེ་དང་པད་མའི་ལག་པ་ཀུན་ཏུ་ཁ་གྱེས་
པ། ༀ་ཧྲཱིཿཥྚིཿཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་ཕཊ། ཨ་དྷི་ཏིཥྛ་སྭཱ་མཾ། ཞེས་པའི་སྔགས་དང༌། དམ་ཚིག་
གི་ཕྱག་རྒྱས་སྙིང་ཁ། དཔྲལ་བ། ལྐོག་མ། སྤྱི་བོའི་གནས་ལྔར་བྱིན་གྱིས་བརླབ་ཅིང་འཇུག་
-395-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་བྱའོ། །དེའི་ཕྱག་རྒྱ་ནི། ཐལ་མོ་སྦྱར་ཏེ་གུང་མོའི་རྩེ་མོའི་ཟུར་ཚིགས་ལ་མཐེ་བོང་སྦྱར་
ཞིང༌། རྒྱབ་རྩེར་མཛུབ་མོ་སྦྱར་བའོ། །དེ་ནས་རང་གི་སྙིང་ཁའི་འོད་ཟེར་གྱིས་སངས་རྒྱས་
ཐམས་ཅད་སྤྱན་དྲངས། ཞལ་དུ་ཞུགས། རྡོ་རྗེའི་ལམ་ནས་བྱུང་སྟེ། ཡུམ་གྱི་པད་མའི་ནང་དུ་ཧཱུཾ་
ཨཱི། ཨཱཿཏྲཾ་ཧྲཱིཿཨཱཿལཱྀ་མཱཾ་བཱཾ་ཏཱཾ་ལཾ་མཾ་གཾ་ནཾ། དྷ་སཾ་ཨཾ་ཀཿཛཿཧཱུཾ་བཾ་ཧོཿའི་ཡི་གེ་ཉེར་གཉིས་ལས་
ལྷ་ཕྱོགས་མདོག་ཅན་ཉེར་གཉིས་གྲུབ་པར་གྱུར། དེ་ལ་གཏི་མུག་རྡོ་རྗེ་ལ་སོགས་པ་བཞི་ནི་
རིམ་པ་ལྟར། གཡས་ན་འཁོར་ལོ་དང༌། རིན་ཆེན་དང༌། པད་མ་དང༌། སྣ་ཚོགས་རྡོ་རྗེ་འཛིན་
ཞིང༌། གཡོན་ན་དྲིལ་བུ་འཛིན་པས་རང་འོད་ཀྱི་རིག་མ་ལ་འཁྱུད་པ། ཡུམ་བཞི་ནི་རང་རང་གི་
བདག་པོ་དང་འདྲ་བ་སྒེག་པའི་ཉམས་ཅན་ཐམས་ཅད་ཀྱང་གཡོན་བརྐྱང་གི་སྟབས་ཀྱིས་
གནས་པ། སྒེག་མོ་སོགས་བཞི་ནི་རིམ་པ་ལྟར་ཕྱག་གཉིས་རྡོ་རྗེ་ཁུ་ཚུར་དཀུར་བརྟེན་པས་
གཡོན་དུ་ཅུང་ཟད་འདུད་པ་དང༌། རིན་པོ་ཆེའི་ཕྲེང་བ་གདེངས་ཤིང་འཛིན་པ་དང་། པི་ཝང་
རྡུང་བ་ལ་བརྩོན་པ་དང༌། གར་སྟབས་བསྒྱུར་བ་ལ་བརྩོན་པའོ། །མེ་ཏོག་མ་ལ་སོགས་པ་ནི་
རིམ་པ་ལྟར། ཕྱག་གཡོན་ན་མེ་ཏོག་བསྣམས་ཤིང་། གཡས་པའི་གར་གྱི་ཐལ་མོས་འཐོར་བ་
དང༌། ཕྱག་གཉིས་ཀྱི་སྤོས་སྣོད་ཀྱི་ཡུ་བ་བསྒྱིངས་པའི་ཚུལ་གྱིས་འཛིན་པ་དང༌། ཕྱག་གཉིས་
གྱེན་དུ་འགྲེང་བས་སྤྱན་གྱི་ཐད་ཀར་མར་མེ་འཛིན་པ་དང༌། དྲིའི་དུང་ཆོས་བསྣམས་ཤིང༌།
མཐའ་མ་ནི་གཡོན་པ་གདན་ལ་བརྟེན་པ། ཞབས་གཡས་བརྐྱང་དང༌། གཡོན་བརྐྱང་དང༌། ས་
ག་དང༌། ཟླུམ་པའི་སྟབས་ཀྱིས་གནས་པ། དེ་ནས་སོ་སོའི་སྔགས་དང༌། ཕྱག་རྒྱ་དང་བཅས་
པས། མངལ་ནས་སམ། བ་སྤུའི་སྒོ་ཐམས་ཅད་ཕྱུང་བར་གྱུར་ཏེ། འདི་ལྟར། ཧྲཱིཿཥ